Tramp AQSh prezidentlari reytingida oxirgi o`rinni egalladi

AQSh Prezidenti Donald Tramp Amerika prezidentlari reytingida eng oxirgi o`rinda turibdi, lekin vaziyatni o`nglash uchun uning uch yil vaqti bor, deya xabar bermoqda News.tut.by nashri.
Ushbu reyting yuzasidan politologlar Brendon Rottingxauz va Jastin Von “The New York Times” gazetasida e`lon qilgan maqolalarida ma`lum etishdi. 
Tadqiqotda Amerika politologlar assosiasiyasining 320 nafar a`zosi ishtirok etgan. Reyting bo`yicha Tramp 100 balldan 12 ball to`plagan. 
Reytingda ilk beshlikni Avraam Linkoln (95 ball), Jorj Vashington (93), Franklin Ruzvelt (89), Teodor Ruzvelt (81) va Tomas Djefferson (80) egallagan. 
Barak Obama esa sakkizinchi o`rinda (71 ball), kichik Jorj Bush  30-o`rinda (40), Bill Klinton – 13-o`rindadir (64).
Avraam Linkoln – AQSh prezidentlari reytingida 1-o`rinni egallagan.